	Дон Хуан каза, че магьосниците от древно Мексико разработили всевъзможни способи да разтърсят до основи себе си или други практикуващи магьосници, за да достигнат желаното _вътрешно мълчание_. Те прибягвали До най-невъобразими действия, които могат да изглеждат без всякаква връзка с постигането на _вътрешно мълчание_, като например скачане във водопад или да прекарваш цели нощи, окачен надолу с главата на най-високия клон на някое дърво. Това обаче били ключови способи за постигане на това състояние.